આ બાબતે બહુચરાજી વેપારી એસોસિએશનના ઈન્ચાર્જ પ્રમુખ ચંપકલાલ શાહે આક્રોશ વ્યક્ત કરતાં જણાવ્યું કે, છેલ્લા દોઢ મહિનાથી બજારો સાવ ઠપ્પ થઈ ગયા હતા. હવે દિવાળીની ઘરાકી નીકળતાં વેપાર - ધંધામાં તેજીમાં આવતાં વેપારીઓને થોડી હળવાશ થઈ છે. બજારમાં લોકોની ખરીદી માટે ભીડ જામી રહી છે. આવા સમયે પોલીસ દ્વારા દુકાનની આગળ ગ્રામ પંચાયતે સૂચિત કરેલી બે ફૂટની જગ્યામાં મુકેલો સામાન પોલીસ દાદાગીરી કરીને ઉઠાવી લઈ જવાય છે. એટલું જ નહીં વેપારીઓ સાથે અસભ્ય વર્તન કરવામાં આવી રહ્યું છે.